Document ID: 32002R0496

Ir-Regolament tal-Kunsill (KE) Nru 496/2002
tat-18 ta’ Marzu 2002
li jemenda r-Regolament (KE) Nru 2604/2000 li jimponi dazju definittiv anti-dumping fuq importazzjonijiet ta’ ċertu polietilen etereftalat li joriġina, fost pajjiżi oħra, fl-Indja
IL-KUNSILL TA’ L-UNJONI EWROPEA,
Wara li kkonsidra t-Trattat li jistabbilixxi l-Komunità Ewropea,
Wara li kkonsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet ta’ dumping minn pajjiżi mhux membri tal-Komunità Ewropea [1], u b’mod partikolari l-Artikolu 11(4) tiegħu,
Wara li kkonsidra l-proposta mogħtija mill-Kummissjoni wara li kkonsultat il-Kumitat Konsultattiv,
Billi:
A. MIZURI FIS-SEHH
(1) Bir-Regolament (KE) Nru 2603/2000 [2], il-Kunsill impona dazju definittiv kompensatorju f’forma ta’ ammont speċifiku kull tunnellata metrika ta’ EUR 41,3/tunnellata metrika fuq importazzjonijiet ta’ ċertu polietilenetereftalat (minn hawn "il quddiem imsejjaħ bħala" il-prodott ikkonċernat) li joriġina, fost oħrajn, fl-Indja, bl-eċċezzjoni ta’ importazzjonijiet minn diversi kumpanniji Indjani msemmija speċifikatament, li huma soġġetti għal dazju b’rata anqas. (1) Bir-Regolament (KE) Nru 2604/2000 [3], il-Kunsill impona dazju definittiv anti-dumping f’forma ta’ ammont speċifiku kull tunnellata metrika ta’ EUR 181,7/tunnellata metrika fuq importazzjonijiet ta’ ċertu polietilenetereftalat li joriġina, fost oħrajn, fl-Indja, bl-eċċezzjoni ta’ importazzjonijiet minn diversi kumpanniji Indjani msemmija speċifikatament, li huma soġġetti għal dazju b’rati differenti. Dan il-prodott bħalissa huwa klassifikat taħt il-kodiċi NM 39076020.
B. INVESTIGAZZJONI KURRENTI
(2) Il-Kummissjoni sussegwentement irċeviet talba biex tibda rieżami ta’ "esportatur ġdid" tar-Regolament (KE) Nru 2604/2000, bis-saħħ3a ta’ l-Artikolu 11 [4] tar-Regolament (KE) Nru 384/96 (‘il quddiem msejjaħ "ir-Regolament Bażiku"), mill-produttur Indjan Futura Polymers Ltd (‘il quddiem msejħa "il-kumpannija kkonċernata"). Din il-kumpannija qalet illi ma kienetx relatata ma’ xi wieħed mill-esportaturi jew produtturi fl-Indja li kienu soġġetti għall-miżuri ta’ anti-dumping fis-seħħ dwar il-prodott konċernat. Barra minn dan, il-kumpannija qalet illi ma kienetx esportat il-prodott konċernat matul il-perjodu oriġinali ta’ l-investigazzjoni (l-1 ta’ Ottubru 1998 sat-30 ta’ Frar 1999) imma illi kienet minn dakinhar esportat il-prodott konċernat lill-Komunità.
(3) Il-prodott kopert b’dan ir-rieżami huwa l-istess bħal fl-investigazzjoni oriġinali, jiġifieri polietilenetereftalat ("PET") b’koeffiċjent ta’ viskosità ta’ 78 ml/g jew iżjed, skond id-DIN (Deutsche Industrienorm) 53728.
(4) Il-Kummissjoni eżaminat l-evidenza sottomessa mill-produttur Indjan li jesporta ikkonċernat u kkonsidratha biżżejjed biex tiġġustifika l-bidu ta’ rieżami skond l-Artikolu 11 tar-Regolament Bażiku. Wara konsultazzjoni mal-Kumitat Konsultattiv u wara li l-industrija fil-Komunità kkonċernata ngħatat l-opportunità biex tikkumenta, il-Kummissjoni bdiet, skond ir-Regolament (KE) Nru 1240/2001, rieżami tar-Regolament (KE) Nru 2604/2000 dwar il-kumpannija kkonċernata u bdiet l-investigazzjoni tagħha.
(5) Bir-Regolament li jibda r-rieżami, il-Kummissjoni ħassret ukoll id-dazju ta’ l-anti-dumping impost bir-Regolament (KE) Nru 2604/2000 dwar l-importazzjonijiet tal-prodott konċernat, prodott u esportat lill-Komunità mill-kumpannija kkonċernata, u ordnat li l-awtoritajiet tad-dwana, skond l-Artikolu 14(5) tar-Regolament Bażiku, biex jieħdu l-passi xierqa biex jiġu reġistrati dawn l-importazzjonijiet.
(6) Il-Kummissjoni avżat uffiċjalment il-kumpannija kkonċernata u r-rappreżentanti tal-pajjiż esportatur bil-bidu tar-rieżami. Barra minn dan, tat ukoll lill-partijiet oħrajn konċernati direttament l-opportunità li juru l-ħsibijiet tagħhom bil-miktub u biex jitolbu għal udjenza. Iżda, il-Kummissjoni ma rċevietx l-ebda talba bħal din.
(7) Il-Kummissjoni bagħtet kwestjonarju lill-kumpannija kkonċernata u rċeviet risposta qabel l-iskadenza. Il-Kummissjoni fittxet ukoll u vverifikat l-informazzjoni kollha li qieset metieġa għad-determinazzjoni tad-dumping. Saret żjara ta’ verifika fil-post tal-kumpannija kkonċernata.
(8) L-investigazzjoni tad-dumping kopriet il-perjodu mill-1 ta’ April 2000 sal-31 ta’ Marzu 2001 (‘il quddiem imsejjaħ bħala "l-perjodu ta’ investigazzjoni").
(9) L-istess metodoloġija bħal dik użata fl-investigazzjoni kienet applikata fl-investigazzjoni kurrenti.
C. SKOP TAR-RIEŻAMI
(10) Peress illi ma saritx talba għar-rieżami tar-riċerki dwar il-ħsara, ir-rieżami kien limitat għad-dumping.
D. RIŻULTATI TAL-INVESTIGAZZJONI
1. Kwalifika ta’ l-esportatur ġdid
(11) L-investigazzjoni ikkonfermat li l-kumpannija kkonċernata ma kinitx esportat il-prodott ikkonċernat matul il-perjodu oriġinali ta’ investigazzjoni u li bdiet tesporta lejn il-Komunità wara dan il-perjodu.
Barra dan, skond l-evidenza dokumentali mibgħuta, il-kumpannija wriet b’mod sodisfaċenti li ma kellhiex rabtiet, diretti jew indiretti, ma’ xi produtturi Indjani li jesportaw soġġetti għall-miżuri anti-dumping fis-seħħ fir-rigward tal-prodott ikkonċernat.
Għalhekk, huwa ikkonfermat li l-kumpannija għandha tkun ikkonsidrata bħala esportatriċi ġdida skond l-Artikolu 11(4) tar-Regolament Bażiku, u għalhekk għandu jkun determinat għaliha marġini ta’ dumping individwali.
2. Dumping
Valur normali
(12) Fejn jirrigwarda d-determinazzjoni tal-valur normali, il-Kummissjoni l-ewwel stabbiliet, għal-kumpannija, jekk il-bejgħ totali domestiku ta’ polietilenetereftalat kienx rappreżentattiv b’paragun mal-bejgħ ta’ esportazzjoni totali lejn il-Komunità. Skond l-Artikolu 2(2) tar-Regolament Bażiku, il-bejgħ domestiku kien ikkonsidrat rappreżentattiv billi l-volum totali tal-bejgħ domestiku tal-produttur li jesporta kien għall-anqas 5 % tal-volum totali tal-bejgħ ta’ l-esportazzjoni lill-Komunità. Il-bejgħ domestiku tat-tip tal-prodott esportat lill-Komunità kien rappreżentattiv ukoll, jiġifieri għall-anqas 5 % tal-volum totali tal-bejgħ esportat lill-Komunità.
(13) Sar ukoll eżami dwar jekk il-bejgħ domestiku setax ikun kkonsidrat li sar waqt kummerċ ordinarju, billi jkun stabbilit il-proporzjon ta’ bejgħ bi qligħ lill-klijenti indipendenti. Il-volum tal-bejgħ tal-prodott ikkonċernat mibjugħ bi prezz tal-bejgħ nett daqs jew ogħla il-prezz ikkalkolat tal-produzzjoni ("bejgħ bi qligħ") irrapreżenta 80 % jew iżjed tal-volum tal-bejgħ totali u l-prezz medju mwieżen ta’ dak it-tip kien ‘il fuq mill-ispiża tal-produzzzjoni. Konsegwentement, il-valur normali kien ibbażat fuq il-prezz attwali domestiku, ikkalkolat bħala medja mwieżna tal-prezzijiet tal-bejgħ kollu domestiku magħmul matul il-perjodu ta’ investigazzjoni, irrispettivament jekk dan il-bejgħ kollu kienx bi qligħ jew le.
Prezz ta’ esportazzjoni
(14) Billi l-bejgħ kollu ta’ esportazzjoni lill-Komunità sar lil klijenti indipendenti fil-Komunità, il-prezz ta’ l-esportazzjoni kien stabbilit skond l-Artikolu 2(8) tar-Regolament Bażiku, jiġifieri fuq il-bażi ta’ prezzijiet ta’ esportazzjoni attwalment mħallsa jew pagabbli.
Paragun
(15) Għall-iskop li jkun żgurat paragun ġust bejn il-valur normali u l-prezz ta’ esportazzjoni, saru l-konċessjonijiet dovuti fil-forma ta’ aġġustamenti għad-differenzi li affettwaw il-paragunabbilità tal-prezz skond l-Artikolu 2(10) tar-Regolament Bażiku.
(16) Kienu aċċettati l-konċessjonijiet kollha fuq il-bejgħa għall-esportazzjoni. Dawn kienu l-ispejjeż għall-ġarr intern, spejjeż oħra għall-ġarr u tal-bank, spejjeż oħra u l-ippakkeġġjar.
(17) Kienu aċċettati wkoll it-talbiet kollha għall-bejgħ domestiku, jiġifieri, spejjeż tal-kreditu, kummissjonijiet u taxxi indiretti. Billi ċ-ċertifikati tal-prova wrew differenza ta’ kwalità bejn dak mibjugħ domestikament u dak esportat lill-Komunità, sar aġġustament għad-differenzi fil-karatteristiċi fiżiċi. Id-differenza kienet ikkwantifikata billi tqabblu l-prezzijiet taż-żewġ kwalitajiet mibjugħa lill-terzi pajjiżi.
Marġini tad-dumping
(18) Skond l-Artikolu 2(11) tar-Regolament Bażiku, il-marġini tad-dumping kien stabblit fuq il-bażi ta’ paragun bejn il-medja mwieżna tal-valur normali skond it-tip ta’ proodott u l-medja mwieżna tal-prezzijiet ta’ l-esportazzjoni.
(19) Il-medja mwieżna tal-marġini tad-dumping stabbilit għall-kumpannija, espressa bħala persentaġġ tal-prezz liberu fil-fruntiera tammonta għal 14,7 %.
E. EMENDA TAL-MIŻURI LI QED IKUNU RIEŻAMINATI
(20) Fid-dawl ta’ li ntqal fuq, huwa kkonsidrat li dazju definittiv anti-dumping għandu jkun impost fil-livell tal-marġini tad-dumping misjub imma, skond l-Artikolu 9(4) tar-Regolament Bażiku, m’għandux ikun għola mill-marġini ta’ dannu mal-pajjiż kollu stabbilit għall-Indja bir-Regolament definittiv fl-investigazzjoni oriġinali anti-dumping. F’dan il-każ id-dazju anti-dumping kien ibbażat fuq marġini ta’ dumping msemmi fuq billi l-investigazzjoni, bis-saħħa ta’ l-Artikolu 11(4) tar-Regolament Bażiku, kienet limitata għall-eżami tas-sitwazzjoni tad-dumping tal-kumpannija ikkonċernata u l-marġini tal-ħsara mal-pajjiż kollu ta’ l-investigazzjoni kien ogħla.
(21) Skond l-Artikolu 14(1) tar-Regolament Bażiku, l-ebda prodott m’għandu jkun suġġett kemm għad-dazji antidumping u kumpensatorji biex tkun ittrattata l-istess sitwazzjoni li tinqala’ mid-dumping jew is-sussidju għall-esportazzjoni. Billi dazji anti-dumping għandhom ikunu imposti fuq importazzjonijiet tal-prodott ikkonċernat jeħtieġ li jkun determinat jekk, u safejn, is-sussidju u l-marġini tad-dumping jinqalgħu mill-istess sitwazzjoni.
(22) Fil-każ partikolari l-kumpannija kkonċernata kkoperat fil-każ inizjali ta’ anti-sussidju u d-dazju kumpensatorju kien stabbilit ta’ 0 %.
F. IMPOSIZZJONI RETROATTIVA TAD-DAZJU TA’ L-ANTI-DUMPING
(23) Peress li r-rieżami rriżulta f’sejbien ta’ dumping mill-kumpannija kkonċernata, id-dazju ta’ l-anti-dumping applikabbli għal din il-kumpanija għandu jkun impost wkoll retroattivament mid-data tal-bidu tar-rieżami dwar l-importazzjonijiet li, bis-saħħa ta’ l-Artikolu 3 tar-Regolament (KE) Nru 2152/98, kienu soġġetti għar-reġistrazzjoni.
G. IMPENN
(24) Il-kumpannija, Futura Polymers Ltd, offriet impenn fuq il-prezz dwar l-esportazzjonijiet tagħha tal-prodott ikkonċernat lejn il-Komunità, skond l-Artikolu 8(1) tar-Regolament Bażiku.
(25) Wara eżami ta’ l-offerta, il-Kummissjoni kkonsidrat l-impenn bħala aċċettabbli billi jelimina l-effetti dannużi tad-dumping skond l-Artikolu 8(1) tar-Regolament Bażiku. Barra dan, ir-rapporti regolari u ddettaljati li l-kumpannija impenjat ruħha li tipprovdi lill-Kummissjoni jippermettu monitoraġġ effettiv. Barra dan, in-natura tal-prodott u l-istruttura tal-bejgħ tal-kumpannija hija tali li l-Kummissjoni tikkonsidra li r-riskju ta’ elużjoni huwa limitat.
(26) Biex ikunu żgurati r-rispett effettiv u l-monitoraġġ ta’ l-impenn, meta hija ppreżentata t-talba għar-rilaxx għaċ-ċirkolazzjoni libera bis-saħħa ta’ l-impenn, l-eżenzjoni mid-dazju tiddependi fuq il-preżentazzjoni lis-servizz doganali ta’ l-Istat Membru ikkonċernat ta’ "Fattura Kummerċjali" valida maħruġa minn Futura Polymers Ltd u li jkollha l-informazzjoni elenkata fl-Anness tar-Regolament (KE) Nru 2604/2000. Meta ma tkun ippreżentata l-ebda fattura, jew meta ma’ tikkorrespondix mal-prodott preżentat lid-dwana, għandha titħallas ir-rata xieraq tad-dazju anti-dumping biex tkun żgurata l-applikazzjoni effettiva ta’ l-impenn.
(27) Fil-każ ta’ ksur jew irtirar ta’ l-impenn, jista’ jkun impost dazju anti-dumping, bis-saħħa ta’ l-Artikolu 8(9) u (10) tar-Regolament Bażiku.
H. INFORMAZZJONI U TUL TAL-MIŻURI
(28) Il-kumpannija kkonċernata kienet informata bil-fatti u l-konsiderazzjonijiet li fuqhom kien maħsub li jkun impost d-dazju emendat definittiv anti-dumping fuq l-importazzjonijiet tagħha fil-Komunità.
(29) Dan ir-rieżami ma jaffettwax id-data li fiha r-Regolament (KE) Nru 2604/2000 jiskadi bis-saħħa ta’ l-Artikolu 11(2) tar-Regolament Bażiku,
ADOTTA DAN IR-REGOLAMENT:
Artikolu 1
1. It-test dwar Futura Polymers Limited fl-Artikolu 1(3) tar-Regolament (KE) Nru 2604/2000 huwa hawnhekk mibdul bi:
Pajjiż | Kumpannija | Dazju definittiv (Euro/t) | Kodiċi TARIC addizzjonali |
L-Indja | Futura Polymers Limited | 161,2 | A184 |
2. It-tabella fl-Artikolu 2(3) tar-Regolament (KE) Nru 2604/2000 hija hawnhekk emendat billi tiddaħħal it-tielet daħla li ġejja:
Kumpannija | Pajjiż | Kodiċi TARIC addizzjonali |
Futura Polymers Limited | L-Indja | A184 |
3. Id-dazju hawnhekk impost għandu jkun applikat retroattivament fuq l-importazzjonijiet tal-prodott ikkonċernat li ġew irreġistrati skond l-Artikolu 3 tar-Regolament (KE) Nru 1240/2001.
4. Sakemm mhux speċifikat mod ieħor, id-dispożizzjonijiet fis-seħħ dwar id-dazji tad-dwana għandhom japplikaw.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta’ Marzu 2002.

Labels: 1
3
4
18